Ukuzithwala Umntwana Ongakahlali Ngesibelethweni Yindaba Yezabesizo Elirhabako Kezokwelapha


 Utjho njalo-ke uDorh. Bushy Mhlari, oyiSenior Registrar Ectopic Obstetrics and Gynaecology esiBhedlela i-Dr George MukhariAcademic , ohlathulula uku-thi umntwana ongakahlali ngendlela ejayelekileko esibelethweni  usuke anga kahlali ngesibelethweni, la umntwana avamise ukuhla-la khona ngesibelethweni.Uthi kuvamise ukuthi ngemva kokumithiswa kweqanda – okwenzeka ngaphakathi kwetjhubha na elidlulisa iqanda lo-muntu omsikazi, iqanda elimithisiweko likhamba ngetjhubhanelo liyokufika emlonyeni wesibeletho ono thileko la lifike linamathele khona engutjeni yesibeletho bese umntwana uyakhula.
 “Ekuzithwaleni la umntwana angakahlali khona nge-ndlela ejayelekileko, iqa-nda elimithisiweko linzinza emzimbeni. Ezehlakalweni ezima-98%, umntwana on-gakahlali ngendlela ejaye-lekileko utholakala ahlezi ngematjhubhaneni adlulisa amaqanda (amafallopian tubes). Ezinye iindawo ezingakavami umntwana akhe ahlale ngakizo kuku-ma-ovari, entanyeni yesi-beletho kunye nemsipheni omkhulu,” kutjho uDorh. Mhlari.

Nakwenzekako lokhu, umbungu awukwazi uku-dluliselwa laphokhunye ngalokho-ke uku-rhululwa kombungu  kuphela kwento umma ozithweleko angayenza.
  UDorh. Mhlari uthi umu-ntu omsikazi unamathuba amanengi wokuzithwala umntwana ongeze ahlala ngendlela ejayelekileko, lokhuya:
• Nakanamatjhubhana wesibeletho  alimeleko namkha angakajaye-leki, njengokuthi nje nakube akhe aba noku-gula okuthathelanwa emsemeni namkha na-kube amatjhubhanakhe akhe ahlinzwa;
 • Nakube wakhe wa-zithwala umntwana ongakahlali ngendlela ejayelekileko;
 • Nakube akanambeleko;
• Nakube wabelana umseme namadoda amanengi;

• Nakube uyabhema.“Ukuzirhulukela kombu-ngu ongakahlali ngendlela ejayelekileko nefaneleko kubeka ipilo yomuntu ozithweleko phakathi kokufa nokuphila begodu kungunobangela ophambili wokuthathwa yimbeleko ebantwini abasikazi aba-neenyanga ezintathu zo-kuthoma bazithwele. Uku-zithwala ngendlela yokuthi umntwana ahlale ngendlela engakajayeleki nefaneleko kuyathontela, kulinganise-lwa emaphesenteni amabili esitjhabeni soke siphelele,” kutjho uDorh. Mhlari.”Iinkomba Zokuthi Umuntu Uzithwele Isisu Esingakahlali Ngendlela EfanelekoNgokutjho kukaDorh. Mhlari, leziinkomba zibo-nakala umuntu asanduku-zithwala. Kesinye isikhathi, ngitjho ngaphambi kobana umuntu azi naye ngokwa-khe ukuthi uzithwele. Iinkomba ezivamileko ziba-la hlangana ezilandelako: • Iinhlabi ezizwakala engcenyeni yamathu-mbu engenzasi;
  • Ukweqiwa sikhathi  senyanga;
• Ukopha okungakajaye-leki esithweni sobufazi;“Nokho-ke, abanye abo-mma ababi nazo iinkomba, bekube mhlazana kudabuka itjhubhana lesibeletho. Na-kwenzeka lokhu, umma loyo angezwa iinhlabi ezim-bi khulu begodu abanye babe baphume neengazi esi-thweni sobufazi. Lokhu-ke kulandelwa siyezi, nokwe-hla kwesigandelelo seen-gazi, ukuyatha, ukwethuka kunye nokufa nakube umu-ntu akatholi isizo msinya-na,” utjho ahlathulula.  Ukuthola ukuthi umma uzithwele isidisi esingaka-hlali ngendlela ejayelekileko nefaneleko, kufuze kuhlo-lwe iingazi namkha umhlambuluko. “Ngemva kwalo-kho-ke kuhlolwa ukuthi isibeletho asinalitho na kuzokubonakala nokuthi sikuphi nendawo lapho sikhona isidisi emzimbeni womuntu,” kuraga uDorh. Mhlari.
Ukwelatjhwa Kokuzithwala Umbungu Ongakahlali Ngendlela Ejayelekileko
“Nasele kutholakele ukuthi umuntu uzithwele umntwana ohlezi ngendlela engakajayeleki nefaneleko, kufuze elatjhwe kobanyana umntwana loyo angakhuli, ngoba ipilo kamma ozith-weleko loyo iba sengozini nakube kuyariyada ukuthi elatjhwe,” kukhanyisa uDorh. Mhlari.
 “Ukuhlinza kusese yindle-la yokuthoma yokwelapha ukuzithwala umntwana ongakahlali ngendlela ejayelekileko, nanyana kunjalo ukuthola msinyana ngalobubujamo obunga-kajayeleki kunikela ithuba lokuthi angelatjhwa ngee-nhlahla ngaphambi kobana umbungu ongakahlali nge-ndlela ejayelekileko  nefaneleko udabuke,”utjhoangezelela.

  UDorh. Mhlari uthi umma angazithwala godu ngemva kokuzithwala umntwana ongakahlali ngendlela ejayelekileko nefaneleko.
 Abomma abasola inga bazithwele abentwana abanga  kahlali ngendlela ejayeleki-leko nefaneleko ababonane nabodorhodere babo, baye esibhedlela sangekhabo/esiseduze namkha emtholapi lo yangekhabo/eseduze msi-nyana ngokungakghonakalako.